Az 1859-es szárd háborút lezáró villafrancai fegyverszünet és a zürichi békeszerződés a modenai herceg uralmának helyreállítását mondta ki. Erre Viktor Emánuel – III. Napóleon jóváhagyásával – 1859 novemberében népszavazást rendelt el, ennek egyértelmű eredményére hivatkozva a Modenai Hercegséget a Szárd–Piemonti Királysághoz csatolta. 1860. március 18-án II. Viktor Emánuel rendeletére a modenai herceg tartományait is bekebelezték az alakulóban lévő Olasz Királyságba. 1860. március 22-én V. Ferenc hivatalos és ünnepélyes nyilatkozatban tiltakozott a hódítók „agressziója” ellen, de eredménytelenül.